Jeg har fornyelig købt mig en [Dengfu R12 Disc](https://www.dengfubike.com/collections/carbon-race-bikes/products/r12-disc). Dengfu er producent for en del mellemstore cykelvirksomheder, så kvaliteten er i orden - du springer bare et led over og køber direkte fra fabrikken.  Cyklen kommer i helt mat kulfiber, og ser super lækker ud. Alle delene på cyklen er kendte mærker (Shimano 105 i dette tilfælde) og den koster snildt 40% mindre end hvad en tilsvarende cykel ville koste herhjemme.  Jeg gav ca. 1700 USD for min inklusiv fragt. Desværre havde min første ramme en lille skade, da den ikke var transporteret forsvarligt (nok postnord der havde tæsket den på vejen). Jeg sendte dem et billede og de sendte en ny afsted med det samme.  Det er min første racer, og en del af mine venner der også cykler er meget imponeret over kvaliteten i forhold til hvad den har kostet - en del ærger sig lidt på deres aluminiumsrammer :)